b'\n_START_ARTICLE_\nTranspadanska republika\n_START_PARAGRAPH_\nTranspadanska republika (italijansko Repubblica Transpadana) je bila kratkotrajna francoska sestrska republika, osnovana na ozemlju sedanje Lombardije 15. novembra 1796._NEWLINE_Po vkorakanju francoskih \xc4\x8det pod poveljstvom generala Napoleona Bonaparta v Lombardijo 15. maja 1796 je slednji ustanovil sprva Lombardsko republiko (ozemlje Milana in Mantove), po kraj\xc5\xa1i okupaciji s strani Avstrije in ponovnem zavzetju pa ji je sledila nova Transpadanska republika. 19. avgusta se je do tedaj mestno redarstvo preoblikovalo v narodno gardo. V oktobru se je organizirala \xc5\xa1e Lombardska legija katere uniforme so vsebovale zeleno, belo in rde\xc4\x8do barvo. Le-te so bile 9. oktobra vklju\xc4\x8dene v zastavo Transpadanske republike. Republika je bila ukinjena 17. julija 1797 z zdru\xc5\xbeitvijo s Cispadansko republiko v novonastalo Cisalpinsko republiko.'